system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Submarinul.
assistant
Submarinul (titlu original în germană: Das Boot, ) este un film din 1981, regizat de Wolfgang Petersen. Filmul este o adaptare a romanului cu același titlu de Lothar-Günther Buchheim și, datorită realismului, este considerat printre cele mai reușite filme de război.

Rezumat 

Acțiunea filmului are loc în anul 1941, în timpul celui de al doilea război mondial. Submarinele germane primesc sarcina de a scufunda navele de comerț engleze, pentru a împiedica importul de material de război în Marea Britanie. Această acțiune devine tot mai riscantă, din cauza dezvoltării tehnicii de distrugere a submarinelor. După o festivitate în orașul La Rochelle, submarinul "U 96" este trimis din nou în luptă. Comandantul este numit cu simpatie „Der Alte“ (Bătrânul), pe când locotenentul de marină Werner este luat peste picior de echipajul submarinului. Starea de bună dispoziție a echipajului se schimbă brusc, după ce torpila submarinului nu nimerește nava de război inamică. Submarinul va fi atacat printr-o bombardare puternică. Acțiunea următoare este distrugerea unei nave petroliere, marinarii care sar în apă, nu sunt salvați de căpitanul submarinului. Aceste situații lasă urme psihice în toți membrii echipajului. La strâmtoarea Gibraltar, comandantul submarinului după ce a reușit să păcălească lanțul de nave de război britanice, este descoperit de radarul unui avion, care dă alarma și care înseamnă sfârșitul lor.

Distribuție
 Jürgen Prochnow: comandant („Der Alte“)
 Hubertus Bengsch: 1. ofițer (I. WO)
 Klaus Wennemann: inginer (LI)
 Herbert Grönemeyer: loc. Werner
 Martin Semmelrogge: 2. ofițer (II. WO)
 Uwe Ochsenknecht: cârmaci Lamprecht
 Erwin Leder: mașinist șef Johann
 Jan Fedder: matroz Pilgrim
 Claude-Oliver Rudolph: fochist Ario
 Ralf Richter: matroz Frenssen
 Oliver Stritzel: matroz Schwalle
 Heinz Hoenig: telegrafist Hinrich
 Sky du Mont: loc. Müller
 Bernd Tauber: cârmaci Kriechbaum
 Martin May: matroz Ullmann
 Lutz Schnell: Dufte
 Otto Sander: secund Thomsen
 Günter Lamprecht: căpitan „Weser”

Distincții 
Filmul a strâns șase nominalizări la Oscar. În plus a primit nominalizări la Premiile BAFTA, Globul de Aur, Satellite, Goldene Kamera și la Premiul Bavarez de Film.

Referințe

Vezi și
Listă de filme anti-război

Legături externe

 
 
 
 Das Boot review in cosmopolis.ch

Filme regizate de Wolfgang Petersen
Filme germane
Filme din 1981
Filme despre Al Doilea Război Mondial
Filme Columbia Pictures